हैदराबाद: 12वीं क्लास की छात्रा का शव हैदराबाद से बरामद हुआ है. पुलिस के मुताबिक- लड़की की हत्या उसके प्रेमी ने ही की है. चांदनी जैन का शव उसके घर से 5 किलोमीटर दूर की पहाड़ियों में मिला. लड़की के दोस्त को पुलिस ने उस समय गिरफ्तार कर लिया जब वह लड़की की मौत पर अपनी संवेदना व्यक्त करने घर आया था. हैदराबाद के बिजनेसमैन की 17 साल की बेटी शनिवार से ही लापता थीं. वह घर से यह कहकर निकली थीं कि किसी दोस्त से मिलने जा रही है. परिवार ने लड़की की गुमशुदगी का केस भी दर्ज करवाया था. चांदनी की बहन ने बताया कि मेरी बहन यह कहकर निकली थी कि वह अपने दोस्तों से मिलने जा रही है, लेकिन जब वह 9 बजे तक भी नहीं लौटी तो हमने पुलिस को सूचना दी.